paragraph_text: Jedino papa nosi tijaru, koja se sastoji od tri krune položene jedna povrh druge, a na samom je vrhu križ. Tri krune tijare tumače se na različite načine: označuju Trojstvo, ili trostruku papinsku vlast (zakonodavnu, izvršnu i sudsku), ili su znak triju slojeva kraljevstva Božjega (vjernici na zemlji, duše u čistilištu i blaženi na nebu). U umjetnosti tijara je svetačka oznaka sv. Grgura Velikog i sv. Silvestra.